ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
جی-20 بین الاقوامی مالیاتی فن تعمیرکے ورکنگ گروپ کی میٹنگ 30-31 جنوری کو چنڈی گڑھ میں منعقد ہوگی
مرکزی وزیر زراعت جناب تومر اور خوراک کی ڈبہ بندی کی صنعتوں کے وزیر جناب پارس افتتاح کریں گے
ہندوستان کی زیر صدارت جی-20کی پہلی بین الاقوامی مالیاتی فن تعمیر کے ورکنگ گروپ کی میٹنگ 30-31 جنوری 2023 کو چندی گڑھ میں منعقد ہوگی۔ اس میٹنگ کا افتتاح زراعت اور کسانوں کی بہبود کے مرکزی وزیر جناب نریندر سنگھ تومر اور ڈبہ بند خوراک کی صنعتوں کے وزیر جناب پشوپتی کمار پارس کریں گے۔ جناب تومر کل سے شروع ہونے والی میٹنگ سے پہلے آج شام چندی گڑھ پہنچے، جہاں پنجاب اور ہریانہ کی ثقافتی پیش کش کے ساتھ ان کا استقبال کیا گیا۔
بین الاقوامی مالیاتی فن تعمیر کا ورکنگ گروپ جی-20 فائنانس ٹریک کے تحت کام کرنے والے اہم گروپوں میں سے ایک ہے، جو بین الاقوامی مالیاتی ڈھانچے کو مضبوط بنانے پر توجہ مرکوز کرتا ہے۔ اس کا مقصد کمزور ممالک کو درپیش مختلف چیلنجوں سے نمٹنا بھی ہوگا۔ دو روزہ اجلاس میں جی-20کے رکن ممالک، مدعو ممالک اور بین الاقوامی تنظیموں کے تقریباً 100 مندوبین شرکت کریں گے۔ دو روزہ میٹنگ کے دوران وزارت خزانہ اور ریزرو بینک آف انڈیا کے ساتھ ساتھ بین الاقوامی مالیاتی فن تعمیر کے ورکنگ گروپ کے شریک صدور، فرانس اور جنوبی کوریا مشترکہ طور پر ثالثی کے فرائض انجام دیں گے ۔
اجلاس میں بین الاقوامی مالیاتی ڈھانچے کے استحکام اور ہم آہنگی کو بڑھانے کے طریقوں اور اسے 21ویں صدی کے عالمی چیلنجوں سے نمٹنے کے قابل بنانے کے طریقوں پر تبادلہ خیال کیا جائے گا۔ اجلاس میں غریب اور کمزور ممالک کو زیادہ سے زیادہ امداد دینے کے طریقے تلاش کرنے پر بھی توجہ دی جائے گی۔ 30 جنوری کو جی-20 ورکنگ گروپ کے اجلاس کے موقع پر، 'سینٹرل بینک ڈیجیٹل کرنسی: مواقع اور چیلنجز' کے عنوان سے ایک جی-20 تقریب بھی منعقد کی جائے گی۔ اس تقریب کا مقصد ملک کے تجربات کا اشتراک اور سی بی ڈی کے وسیع مضمرات کے بارے میں گہری سمجھ پیدا کرنا ہے۔ اس میٹنگ سے پہلے، چندی گڑھ کے شہر میں کئی تقریبات کا اہتمام کیا گیا ہے، جو ہندوستان کی زیر صدارت ہونے والے جی-20 تقریبات میں وسیع پیمانے پر 'لوگوں کی شرکت' اور دلچسپی کی نشاندہی کرتے ہیں۔
25 جنوری 2023 کو چندی گڑھ میں "سینٹرل بینک ڈیجیٹل کرنسی: دی انڈین اسٹوری" کے موضوع پر ایک سیمینار پیش خیمہ کے طور پر منعقد کیا گیا۔ ان تقریبات کا مقصد 2023 میں جی-20کی ہندوستان کی سربراہی اور اس کے تھیم "واسودھیوا کٹمبکم" یا "ایک زمین - ایک خاندان - ایک مستقبل"کے بارے میں بیداری پیدا کرنا ہے۔
ہندوستان کی زیر صدارت جی-20 کے دوران، یہ ورکنگ گروپ مارچ، جون اور ستمبر میں مزید ملاقاتیں کرے گا تاکہ بھارت کی زیر صدارت طے شدہ ترجیحات پر بات چیت جاری رکھی جا سکے۔ بین الاقوامی مالیاتی آرکیٹیکچر کے ورکنگ گروپ کی میٹنگ میں ہونے والی بات چیت سے جی-20 کے وزرائے خزانہ اور مرکزی بینک کے گورنروں  کو ہندوستان کے جی-20 فائنانس ٹریک کے تحت متعلقہ ترجیحات پر کلیدی بات چیت سے آگاہ کیا جائے گا۔ جی-20 وزرائے خزانہ اور مرکزی بینک کے گورنروں کی پہلی میٹنگ 24-25 فروری 2023 کو بنگلورو میں ہونے والی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
971
(Visitor Counter : 76
وزارت دفاع
این سی سی ’پنیت ساگر ابھیان‘ کے تحت ساحلوں کو پلاسٹک اور دیگر طرح کے کچروں سے پاک کرنے کی ملک گیر مہم چلا رہے ہیں
نئی دہلی،03 دسمبر ، 2021/ نیشنل کیڈٹ کورز  ساحلوں کو پلاسٹک اور دیگر طرح کے کچرے سے پاک کرنے نیز ان جگہوں کو صاف ستھرا کرنے کی اہمیت کے بارے میں بیداری میں اضافہ کرنے کی ایک ملک گیر مہم چلا رہے ہیں۔ ایک مہینہ طویل اس مہم میں مقامی آبادی اور آئندہ نسلوں میں ساحلوں کی صفائی ستھرائی کی اہمیت کے پیغام کو عام کیا جائے گا۔ یہ مہم یکم دسمبر 2021 سے شروع کی گئی ہے۔
127 ساحلی ایریا این سی سی یونٹوں کے کل 3.40 لاکھ کیڈٹس مہینہ بھر طویل اس سرگرمی میں حصہ لیں گے ۔ انڈین انسٹی ٹیوٹ آف ٹکنالوجی آئی آئی ٹی ممبئی، آی آئی ٹی چنئی ، نیشنل انسٹی ٹیوٹ آف ٹکنالوجی این آئی ٹی کوزی کوڈ اور این آئی ٹی پڈوچیری کو بھی اس مہم میں شامل کیا گیا ہے۔
۔۔۔
ش ح ۔ اس۔ ت ح ۔
U –13718
(Visitor Counter : 74
امور داخلہ کی وزارت
امور داخلہ کی وزارت اور ایس ای سی آئی نے بھارت کی سبز توانائی کی پہل کو حقیقی شکل دینے کے لیے مفاہمت نامے پر دستخط کیے
قابل تجدید توانائی کو فروغ دینے اور اس کے ذریعہ کاربن سے پاک معیشت کی جانب بڑھنے کی حکومت ہند کی کوششوں کےایک قدم کے طور پر، امور داخلہ کے مرکزی وزیر داخلہ جناب امیت شاہ کی رہنمائی میں، امور داخلہ کی وزارت نے سینٹرل آرمڈ پولیس  اور نیشنل سیکیورٹی گارڈ  کے احاطوں میں سمشی توانائی کے پینل کو نصب کرنے کی ایک تجویز پر کام شروع کیا ہے۔ اس کے مطابق ، 6 مئی کو امور داخلہ کی وزارت اور سولر انرجی کارپوریشن آف انڈیا لمیٹڈ  کے درمیان نئی دہلی میں، وزارت داخلہ کے سکریٹری اور نئی اور قابل تجدید توانائی کی وزارت کے سیکریٹری کی موجودگی میں ایک مفاہمت نامے پر دستخط کئے گئے ۔ اس امبریلا مفاہمت نامے کے تحت دونوں فریق سولر روف ٹاپ پی وی پاور پلانٹس کی مشترکہ تنصیب کے لیے تعاون کریں گے۔
دستیاب اعداد و شمار کی بنیاد پر، سولر انرجی کارپوریشن آف انڈیا  نے سی اے پی ایف اور این ایس جی کے کیمپس میں 71.68 میگاواٹ کی کل شمسی توانائی کی صلاحیت کا تخمینہ لگایا ہے۔ ایس ای سی آئی شمسی توانائی کے پروجیکٹوں کے شعبے میں مہارت رکھتی ہے، جو کہ براہ راست یا مسابقتی ٹینڈر کے عمل کے ذریعے منتخب کی گئی ایجنسی یا ایجنسیوں کے ذریعے روف ٹاپ سولر پی وی پاور پلانٹس کے نفاذ میں وزارت داخلہ کی مدد کرے گی۔
۔۔۔۔۔۔۔۔۔۔۔
ش ح۔ا گ ۔ن ا۔

U- 5114
(Visitor Counter : 105
وزیراعظم کا دفتر
وزیراعظم نریندر مودی نے عوام کو عید الاضحی کی مبارکباد دی
وزیراعظم جناب نریندر مودی نے عید الاضحی کے موقع پر عوام کو مبارکباد دی ہے۔
ایک ٹوئٹ میں وزیراعظم نے کہا؛
’’عید مبارک! عید الاضحی کے موقع پر مبارک باد۔ یہ تہوار انسانیت کی بھلائی کے لئے اجتماعی خیر و عافیت اور خوشحالی کے جذبے کو مزید فروغ دینے کے تئیں کام کرنے کے لئے ہمیں تحریک دے ‘‘۔
۔۔۔۔۔۔۔۔۔۔۔
ش ح۔ ح ا۔ن ا۔
U-7434
(
نائب صدر جمہوریہ ہند کا سکریٹریٹ
پانی کو بچانے اورایک مرتبہ استعمال ہونے والی پلاسٹک کے استعمال کو ختم کرنے کو عوامی تحریک بنایاجائے :
نائب صدرجمہوریہ ہند
ملک میں گھریلوسیاحت کو فروغ دیئے جانے کی ضرورت ہے
اتراکھنڈ کے ہائی اسکول کے طلبأ کے ساتھ بات چیت
نئی دہلی ،18ستمبر :نائب صدرجمہوریہ ہند،جناب ایم وینکیانائیڈونے طلبأ ، اساتذہ اورتمام تعلیمی اداروں سے اپیل کی ہے کہ وہ پانی کو بچانے اور ایک باراستعمال ہونے والے پلاسٹک کو ختم کرنے کی مہم کو عوامی تحریک بنائیں ۔
اتراکھنڈکے دسویں بورڈکے امتحانات میں اعلیٰ رینک حاصل کرنے والے طلبأ کے ایک گروپ سے خطاب کرتے ہوئے، جناب ایم وینکیانائیڈونے سووچھ بھارت ، بیٹی بچاو،پڑھاو، ایک ڈراپ زیادہ فصل ، پوشن ابھیان اوریوگاکاذکرکیا۔انھوں نے کہاکہ یہ عوامی تحریک میں تبدیل ہونی چاہیئں ۔انھوں نے یہ بھی کہاکہ اتراکھنڈکو یہ اعزازحاصل ہے کہ اس کے پاس پانی اورجنگلات کے وسائل موجود ہیں اور یہ عوام کا مقدس فرض ہے کہ وہ ان وسائل کا تحفظ کریں ۔
پانی کو بچانے پرزوردیتے ہوئے جناب ایم وینکیانائیڈونے پانی کو کرہ ٔارض کے لئے آب حیات قراردیا۔ ایسے وقت میں جب ہم چاندپرزندگی کی تلاش میں پانی کا پتہ لگانے میں لگے ہوئے ہیں ہم کو چاہیئے کرہ ارض پر پانی کو بچانے کو زیادہ اہمیت دیں ۔
اتراکھنڈمیں بہت سے شاندار قدرتی مناظرکا ذکرکرتے ہوئے انھوں نے کہاکہ وہاں سیاحت کو فروغ دینے کی کافی وسیع گنجائش ہے خاص کر زیارت پرمبنی سیاحت ۔ اس سیاحت کو فروغ دینے سے ریاست میں مقامی لوگوں کو روزگارکے زیادہ مواقع حاصل ہوں گے ۔
نائب صدرجمہوریہ نے وزیراعظم جناب نریندرمودی کے اس بیان کا ذکرکیا جس میں انھوں نے عوام سے اپیل کی ہے کہ وہ 2022تک 15نئے گھریلوسیاحتی مقامات کاپتہ لگائیں ۔ انھوں نے کہاکہ سیروسیاحت طلبأ کے لئے سیکھنے کے عمل کاایک حصہ ہے کیونکہ یہ ملک کی ثقافتی گوناگونیت اوراتحاد کے بارے میں ان طلبأ کو جانکاری فراہم کرتی ہے ۔
اس بات کا ذکرکرتے ہوئے کہ تکنالوجی بہت تیز رفتارسے تبدیل ہورہی ہے نائب صدرجمہوریہ نے طلبأ سے اپیل کی کہ وہ نئی اورجدیدتکنیکی پیش رفت سے پوری طرح باخبررہیں اورنئے ہندوستان کی تعمیر کے لئے کوشش کریں ۔
جناب نائیڈونے طلبأ کو ان کی حصولیابیوں کے لئے مبارکباد دی اوران کی تعریف کی ۔ طلبأ کے ساتھ اس موقع پر دیوپریاگ اتراکھنڈ کے مقامی ایم ایل اے ونود کھنڈاری بھی موجودتھے ۔
نائب صدرجمہوریہ نے مطلع کیاکہ اسمبلی ممبر جناب ونود کھنڈاری نے اترکھنڈ میں 51اسکولوں کے ہونہار طلبأ کے لئے بھارت درشن کا اہتمام کیاہے ۔
وزارت سیاحت
وزارت سیاحت نے "ذمہ دار سیاحت میں انکریڈیبل ہندوستانی خواتین کا جشن منانے" کے سلسلے میں "دیکھو اپنا دیش" سیریز کے 12 ویں ویبنار کا انعقاد کیا
نئی دہلی یکم مئی : 30 اپریل 2020 کو وزارت سیاحت کے دیکھو اپنا دیش کے 12 ویں اجلاس جس کا عنوان ، ’ذمہ دار سیاحت میں انکریڈیبل ہندوستانی خواتین کا جشن منانا’ تھا، میں ہندوستان میں چند انکریڈیبل خواتین کی کچھ طاقتور اور ذاتی کہانیاں پیش کی گئیں ، جو سفر کا متبادل تخیل پیش کرتی ہیں۔
ویبنار میں بتایا گیا کہ کس طرح سے افراد اپنی زندگی اور ان برادریوں میں جس میں وہ رہتے ہیں سیاحت کے ذریعہ تبدیلی لاسکتے ہیں۔ سفر کے دوران ، مقامی وسائل کا استعمال کرتے ہوئے ، گھروں میں ٹھہرے رہنا، نئے کم معروف کاروباری اداروں کی مدد کرنا، ایک چھوٹے خاندانی ملکیت والے ریستوراں میں کھانا پینا، یہ سب مقامی لوگوں میں ایک بہت بڑا فرق پیدا کرتے ہیں اور اس طرح ان علاقوں کی ترقی میں مدد ملتی ہے جو سیاحت سے فائدہ اٹھاتے ہیں۔
آؤٹ لک پبلشنگ گروپ کے ایک جزو آوٹ لک ریسپانسبل ٹورزم انیشئیٹیو کے پیش کنندگان کی ٹیم سوئٹی بنرجی ، رادھیکا پی نیئر اور سونالی چیٹرجی نے ایک ایسے وقت میں اپنی بات رکھی جب کووڈ کے بعد کی دنیا میں سیاحت میں ان خواتین کا رول اہم ہو گا بالخصوص ایسے حالات میں جب گھروں میں رہنے اور دور دراز کی منزلیں سیاحوں کو زیادہ سے زیادہ اپنی طرف راغب کرنا شروع کر دیں گی۔
ایک واقعہ پیش آیا جب کووڈ کے بعد کی دنیا میں ، سیاحت میں ان خواتین کا کردار انتہائی اہم ہوگا ، خاص طور پر جب گھریلو راستوں اور دور دراز کی منزلیں زیادہ مسافروں کو اپنی طرف راغب کرنا شروع کردیں گی۔
ویبنار میں دس متاثرکن کہانیاں پیش کی گئیں:مان گاؤں ، لداخ سے تعلق رکھنے والی اسٹینزین ڈولکر جو ابھرتی ہوئی ماہر فلکیات ، ٹیلی اسکوپ آپریٹر اور ایسٹروپرینور ہیں۔کانھا کے قریب باندھا تول ولیج سے تعلق رکھنے والی سنیتا مراوی ، بیگا قبیلے سے تعلق رکھنے والی ٹیچر اور بیڑ کے زیورات بنانے والی۔مان ضلع ناگالینڈ کے شیونگ گاؤں سے تعلق رکھنے والی فیزن کونیاک ، ایک کافی کاشت کار ، ہوم اسٹے مالک اورایتھنو گرافر جو کافی پودے لگانے اور آرینج آرچرڈ سنبھال رہی ہیں۔دہلی این سی آر سے تعلق رکھنے والی میزبانی میں ماہر لکشمی ، جن کی معذوری، میزبانی اور تھیراپیوٹک مساج میں اپنا کیریئر بنانے کے لئے ان کے آڑے نہیں آ پاتی ہے۔اتراکھنڈ ، مونساری کے سرمولی گاؤں سے تعلق رکھنے والی ریکھا روتیلا ، ایک ہوم اسٹے مالک ، برڈ پر نگاہ رکھنے کی ماہر اور وان پنچایت کی پنچ۔مہاراشٹر کے دیہنے گاؤں سے تعلق رکھنے والی رکشا پاٹیکر ، دیہی سیاحت کی ماہر اور ماسٹر ٹرینر ، جو کمیونٹی پر مبنی سیاحت کے منصوبوں کو مہمان نوازی کی تربیت فراہم کرتی ہیں۔سجنا شاجی کیرالہ کے وائناڈ کے موتھکرا سے تعلق رکھنے والی ایک ڈرمر اور ٹریول گائیڈ۔شمالی بنگال کے چوئکھم سے تعلق رکھنے والی پبترا مایا کھواس، ہوم چیف اور کاروباری۔انڈمان اور نکوبار جزیرے سے تعلق رکھنے والی سمترا بسواس ایک اسکوبا غوطہ خور اور زیر زمین ایک ریف ری اسٹور۔
وزارت سیاحت کی ویبنار سیریز کا مقصد ہندوستان کے مختلف سیاحتی مقامات کے بارے میں بیداری پیدا کرنا اور اسے فروغ دینا ہے جس میں مشہور مقامات کے کم معروف مقامات اور کم معلوم پہلو بھی شامل ہیں۔
ان افراد کے لئے جو ان ویبنار سے محروم رہے ان کے لئے سیشنزاب درج ذیل لنکhttps://www.youtube.com/channel/UCbzIbBmMvtvH7d6Zo_ZEHDA/feured پر اور حکومت ہند کی وزارت سیاحت کے تمام سوشل میڈیا ہینڈل پر بھی دستیاب ہیں۔
م ن۔ن ا ۔م ف

U: 2196
(Visitor Counter : 99
وزارتِ تعلیم
تعلیمی اصلاحات ہندوستان میں تعلیم کے عالمی معیار پر پوری اتریں گی
تعلیم کی وزارت نے مرکزی کابینہ کی منظوری حاصل کرنے کے بعد 29 جولائی ، 2020 ء کو قومی تعلیمی پالیسی  2020 کا اعلان کیا ہے۔ این ای پی – 2020 دوسری باتوں کے ساتھ ، آئی آئی ٹی ، آئی آئی ایم وغیرہ کے مساوی، جامع اور کثیر الضابطہ تعلیم کے لئے ماڈل سرکاری یونیورسٹیوں کے قیام کا تصور پیش کرتا ہے اور ایم ای آر یو  پر زور دیتا ہے ، جس کا مقصد اعلیٰ ترین عالمی معیارات کو حاصل کرنا ہے ۔ این ای پی میں مزید کہا گیا ہے کہ تمام پروگرامز، کورسز، نصاب، اور سبھی مضامین میں تدریسیات بشمول کلاس میں آن لائن اور او ڈی ایل طریقوں کے ساتھ ساتھ طلباء کی مدد کا مقصد عالمی معیارات کو حاصل کرنا ہے۔ این ای پی – 2020 میں ہندوستان کے ایک اعلیٰ تعلیمی کمیشن کے قیام کا بھی تصور کیا گیا ہے ، جس میں چار آزاد عمودی طور پر ریگولیشن، ایکریڈیٹیشن، فنڈنگ، اور تعلیمی معیار کی ترتیب کے الگ الگ کام انجام دیئے جائیں گے۔ اسی مناسبت سے وزارت ہائر ایجوکیشن کمیشن آف انڈیا بل کا مسودہ تیار کر رہی ہے۔
یونیورسٹی گرانٹس کمیشن  نے مطلع کیا ہے کہ اس نے 4 ستمبر ، 2020 ء کو یو جی سی  ریگولیشنز، 2020 اور یکم جولائی ، 2021 ء کو مزید ترمیمات کو نوٹیفائی کیا ہے۔ یہ ضوابط اوپن اور ڈسٹنس لرننگ موڈ اور آن لائن موڈ کے ذریعے ڈگریوں کے حصول کے لئے ہدایات کے کم از کم معیارات مرتب کرتے ہیں۔
یو جی سی نے مزید بتایا ہے کہ قومی تعلیمی پالیسی 2020  کی سفارش کے پیش نظر اعلیٰ تعلیم میں مجموعی اندراج کا تناسب بشمول پیشہ ورانہ تعلیم کو 26.3 فی صد  سے بڑھا کر 2035 ء تک 50 فی صد کرنے اور اوپن اور ڈسٹنس لرننگ  کو مزید فروغ دینے کے لئے یو جی سی نے ماہرین کی ایک کمیٹی تشکیل دی ہے ، جو موجودہ او ڈی ایل اور آن لائن ریگولیٹری فریم ورک کا جائزہ لے کر معیار کو یقینی بنائے گی اور ریگونیشن کے نظام کو آسان بنائے گی ۔
مذکورہ معلومات تعلیم کے مرکزی وزیر مملکت ڈاکٹر سبھاس سرکار نے آج لوک سبھا میں ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 2923
(Visitor Counter : 90
وزارت ماہی پروری، مویشی پروری و ڈیری
محکمہ مویشی پروری و ڈیری کل حیدرآباد میں عظیم الشان اسٹارٹ اپ کانفرنس کا انعقاد کرے گا
مویشی، ڈیری اور ماہی پروری کے شعبوں میں موجودہ اور ابھرتے ہوئے اسٹارٹ اپس کو فروغ دینے کے لیے محکمہ مویشی پروری اور ڈیری نیشنل ڈیری ڈیولپمنٹ بورڈ، اسٹارٹ اپ انڈیا، سی آئی آئی اور تلنگانہ کے محکمہ مویشی پروری کے قریبی تعاون سے کل یعنی 28 فروری 2023 کو حیدرآباد میں ایک عظیم الشان اسٹارٹ اپ کنکلیو کا انعقاد کرنے جا رہا ہے۔ بھارت سرکار کے مرکزی وزیر برائے ماہی پروری، مویشی پروری اور ڈیری جناب پرشوتم روپالا اس تقریب میں بطور مہمان خصوصی شرکت کریں گے۔
اس تقریب کا مقصد کاروباری افراد، سرمایہ کاروں اور صنعت کے ماہرین کو اپنے خیالات، نیٹ ورک کا اشتراک کرنے اور ایک دوسرے سے سیکھنے کے لیے یکجا کرنا ہے۔ یہ ساتھی کاروباری افراد اور اسٹیک ہولڈرز کے ساتھ جدید خیالات اور مصنوعات اور نیٹ ورک کی نمائش کا بہترین موقع فراہم کرے گا۔ اس تقریب میں صنعت کے ممتاز رہنماؤں کی کلیدی تقاریر، انٹرایکٹو سیشنز، پینل ڈسکشنز اور کامیاب اسٹارٹ اپس کی پریزنٹیشنز پیش کی جائیں گی۔
کنکلیو میں منتخب اسٹارٹ اپس کی نمائش، پچ فیسٹ، فرخت کنندہ و خریداروں کی میٹنگ اور اسٹارٹ اپس کے لیے ایک ورکشاپ شامل ہے تاکہ مویشی پروری اور ڈیری کے شعبے میں کام کرنے والے ابتدائی مرحلے کے اسٹارٹ اپس کو پیچنگ کے فن، اہم کاروباری ستونوں کی تعمیر اور ان کے اثرات کے لیے تربیت دی جاسکے۔
اس موقع پر موجود دیگر معززین میں مرکزی وزیر سیاحت جناب جی کشن ریڈی، تلنگانہ کے مویشی پروری، ماہی گیری اور سنیماٹوگرافی کے وزیر جناب ٹی سرینواس یادو، ماہی گیری، مویشی پروری اور ڈیری کے وزیر مملکت ڈاکٹر سنجیو کمار بالیان اور ماہی گیری، مویشی پروری اور ڈیری کے وزیر مملکت ڈاکٹر ایل مروگن شامل ہیں۔
صحت اور خاندانی بہبود کی وزارت
حکومت ہندنے ریاستوں اور مرکز کے زیر انتظام علاقوں کو اب تک17.49 کروڑ سے زیادہ ویکسین کی خوراک بالکل مفت فراہم کرائی ہیں
ریاستوں اور مرکز کے زیر انتظام علاقوں کے پاس 84لاکھ سے زیادہ ٹیکےابھی بھی لگائے جانے کے لئے دستیاب ہیں
آئندہ تین دنوں میں ریاستوں و مرکز کے زیر انتظام علاقوں کو ان کے علاوہ مزید 53 لاکھ سے زیادہ ٹیکے فراہم کرائے جائیں گے
حکومت ہند ، ریاستوں اور مرکز کے زیر انتظام علاقوں کے ساتھ تال میل قائم کرکے ’تمام کی تمام حکومت‘نظریہ کے ساتھ کووڈ-19عالمی وبا کے خلاف لڑائی کی قیادت کررہی ہے۔حکومت ہند کے ذریعے اس عالمی وبا کی روک تھام اور اس سے نمٹنے کے لئے پانچ نکاتی حکمت عملی کا ایک لازمی جزو کی حیثیت حاصل ہے۔
کووڈ-19 کی ٹیکہ کاری کی اصلاح شدہ اور تیز رفتار تیسرے مرحلے کی حکمت عملی کا نفاذ ملک بھر میں یکم مئی 2021سے شروع کردیا گیا ہے۔ اس مرحلے کے تحت نئی عمر کےمستحق افراد کے لئے اندراج کا عمل 28 اپریل سے شروع ہوچکا ہے۔ امکانی مستفدین از خود کوون پورٹل  یا آروگیہ سیتو ایپ کے ذریعے اپنا اندراج کراسکتے ہیں۔
حکومت ہند نے ریاستوں/ مرکز کے زیر انتظام علاقوں کو اب تک17.49 کروڑسے زیادہ  ٹیکے مفت فراہم کرائے ہیں۔ ان میں سے اتلاف شدہ ٹیکوں سمیت مجموعی طور پر16,65,49,583 ٹیکے استعمال میں لائے جاچکے ہیں۔
ریاستوں اور مرکز کے زیر انتظام علاقوں کے پاس اب بھی کووڈ سے بچاؤ کے84 لاکھ سےزیادہ  ٹیکے لگائے جانے کے لئے دستیاب ہیں۔ منفی بیلنس والی ریاستیں فراہم کئے گئے ٹیکوں کے مقابلے زیادہ کھپت  دکھا رہی ہیں، کیونکہ انھوں نے مسلح فورسز کو سپلائی کئے گئے ٹیکوں کو شامل نہیں کیا ہے۔
اس کے علاوہ ریاستوں و مرکز کے زیر انتظام علاقوں کو آئندہ تین دنوں میں مزید53 لاکھ سے زیادہ  ٹیکےفراہم کرائے جائیں گے۔
قانون اور انصاف کی وزارت
پریس اعلامیہ
صدرجمہوریہ ہند نے ، آئین ہند کی دفعہ 223سے حاصل شدہ اختیارات کوبروئے کارلاتے ہوئے ، گوہاٹی ہائی کورٹ کے سب سے سینیئر جج ، نونگ میئکاپم کو ٹیسورسنگھ کو، 12جنوری 2023سے گوہاٹی ہائی کورٹ کا چیف جسٹس مقررکیاہے ۔ انھیں جناب جسٹس رشمن منہربھائی چھایا کے ریٹائرہونے کے بعد ہائی کورٹ کے چیف جسٹس کے عہدے کی ذمہ داریاں اداکرنے کی غرض سے اس باوقار عہدے پرفائز کیاگیاہے ۔
صحت اور خاندانی بہبود کی وزارت
مرکزی وزیر ڈاکٹر ہرش وردھن نے آیوشمان بھارت-پردھان منتری جن آروگیہ یوجنا کا جائزہ لیا اورایک سال میں ہوئی اس اسکیم کی پیش رفت کی ستائش کی
39 لاکھ سے زیادہ لوگوں نے 6 ہزار ایک سو کروڑ روپے سے زیادہ مالیت کا کیش لیس علاج کرایا
نئی دہلی،21؍اگست۔ صحت اور خاندانی فلاح و بہبود کے مرکزی وزیر ڈاکٹر ہرش وردھن نے آج کہا کہ مجھے یہ جان کر خوشی ہوئی ہے کہ 39 لاکھ سے زیادہ لوگوں نے آیوشمان بھارت-پردھان منتری جن آروگیہ یوجنا  کے آغاز کے بعد سے سنگین نوعیت کی بیماریوں کیلئے 6 ہزار ایک سو کروڑ روپے سے زیادہ مالیت کا کیش لیس علاج کرایا۔ اس سے فیض پانے والے کنبوں کو 12 ہزار کروڑ روپے بچانے میں مدد ملی۔ وزیر موصوف آج آیوشمان بھارت، پردھان منتری جن آروگیہ یوجنا کے نفاذ کا اعلیٰ سطحی جائزہ لینے کے موقع پراظہار خیال کر رہے تھے۔ مرکزی وزیر نے اس اسکیم کی پیش رفت کی ستائش کی۔ کیونکہ اس نے اپنے آغاز کے بعد سے اپنا ایک سال تقریباً مکمل کر لیا ہے۔ وزیر صحت نےکہاکہ وزیراعظم جناب نریندر مودی جی نے انتہائی غریب اور ملک کے سب سے محروم لوگوں کی صحت اور بھلائی کے لئے سوچا ہے۔ انہوں نے زور دیتے ہوئے کہا کہ ہم کو یہ یقین دلانا ہے کہ ہم اپنے محبوب اور امنگوں سے بھرے وزیراعظم کے تصورکو پایہ تکمیل تک پہنچائیں۔
مرکزی وزیر ڈاکٹر ہرش وردھن نے مزید کہا کہ یہ ضروری ہے کہ ملک بھر میں نفاذ کےدوران اس ابتدائی رفتار کو برقرار رکھا جائے اور ریاستیں اپنی ترقی کی اونچائیوں تک پہنچنے میں زیادہ صلاحیت اور طاقت کا مظاہرہ کریں اور آخری میل تک صحت کی بلا رکاوٹ خدمات فراہم کریں۔ جائزہ میٹنگ میں ڈاکٹر ہرش وردھن نے آیوشمان بھارت- پردھان منتری جن آروگیہ یوجنا کے شکایت سے متعلق بندوبست پورٹل کا بھی آغاز کیا۔ یہ نئے ڈیزائن کا پورٹل ہے۔ یہ ایک آن لائن سسٹم ہے تاکہ عام لوگوں کی مدد کی جا سکے، جس سے وہ اپنی شکایات درج کرا سکیں اور ضروری مدد حاصل کر سکیں۔
ڈاکٹر ہرش وردھن نے اس اسکیم کی پہلی سالگرہ کیلئے سبھی تیاریوں کو بھی اپنی منظوری دی۔ اس سالگرہ کو منانے کے لئے ملک بھر میں بہت سے پروگراموں کے انعقاد کا منصوبہ ہے۔ آیوشمان بھارت دیوس 23 ستمبر کو منایا جائے گا۔15روزہ آیوشمان بھارت پکھواڑہ 15 سے 30 ستمبر تک منعقد ہوگا۔ جہاں ریاستوں میں بہت سی سرگرمیاں انجام دی جائیں گی تاکہ اس اسکیم کے بارے میں بیداری پیدا کی جا سکے اور ملک میں صحت کے اس تحفے کا جشن منایا جا سکے۔ ایک بڑا قومی پروگرام گیان سنگم بھی نئی دلی میں 29 اور 30 ستمبر کو منعقد ہوگا، جس میں آیوشمان بھارت-پردھان منتری جن آروگیہ یوجنا کی پیش رفت اور حصولیابیوں کو اُجاگر کیا جائے گا ۔ مرکزی وزیر صحت نے مختلف ٹیموں کے پاس بھی گئے اور ان ٹیموں کے افسروں کے ساتھ این ایچ اے میں ان کے کام کاج کے بارے میں جانکاری حاصل کی۔ انہوں نےاین ایچ اے میں قائم سائبر سکیورٹی اور پرائیویسی مکانزم میں گہری دلچسپی ظاہر کی تا کہ فیض پانے والوں کے ڈاٹا کا تحفظ کیا جا سکے۔ جناب ہرش وردھن نے اس بات کی بھی ستائش کی کہ این ایچ اے نے بہت ابتدا سے ہی ضروری پالیسیاں اور گائڈ لائنس تیار کی ہیں اور امریکہ کے حفظانِ صحت کے ایچ آئی پی اے اے، یوروپی یونین کے جی ڈی پی آر اور آئی ایس او 27001سمیت انتہائی عالمی معیارات اور اصولوں کو اپنایا ہے تاکہ کروڑوں شہریوں کے ڈاٹا کا تحفظ کیا جا سکے۔ انہوں نے اس بات پر بھی زوردیا کہ سکیورٹی اور رازداری کے اعلیٰ ترین معیارات اور بدعنوانی اور دھوکہ دہی کے تئیں بالکل برداشت نہ کرنا آیوشمان بھار ت-پردھان منتری جن آروگیہ یوجنا کے کلچرکا بنیادی ستون ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔ک ا
U- 3808
(Visitor Counter : 40
کامرس اور صنعت کی وزارتہ
خام لوہے کی برآمدات کے بارے میں وضاحت
ڈیوٹی فری خام لوہے کے پیلٹ کی برآمدات 2014سے پہلےسے ہی جاری ہیں
1998میں صرف ،کے آئی اوسی ایل کے لئے برآمداتی پالیسی پر پابندی نافذ ہوئی تھی
نئی دہلی ،8؍اکتوبر: ،وزارت تجارت وصنعت میں کامرس کامحکمہ، خام لوہے کی برآمدات کے معاملے میں مندرجہ ذیل حقائق کو پیش کرتے ہوئے ریکارڈ پرلانا چاہے گا :
صرف کے آئی اوسی ایل کے لئے 1998میں برآمداتی پالیسی پر پابندی نافذہوئی تھی :21جنوری ، 1998کو ایک نوٹیفکیشن کے ذریعہ ‘‘کدرے مکھ آئرن اُورکمپنی لمیٹڈ  کے ذریعہ اپنے تیار شدہ مادوں میں سے بنائے گئے خام لوہے کے پیلٹ ’’سے متعلق برآمداتی پالیسی میں ایک خصوصی انٹری کا اضافہ کیاگیا۔ لہذا یہ برآمداتی پالیسی صرف خام لوہے کے ان پیلٹس سے تعلق رکھتی تھی جو کے آئی اوسی ایل کے مینوفیکچرکئے گئے تھے اورجنھیں کے آئی اوسی ایل کے ذریعہ ہی فراہم کرایاگیاتھا ۔یہ وزارت فولاد کے تحت ایک سی پی ایچ یو ہے ۔
خام لوہے کے ان پیلٹس کے لئے پالیسی میں کوئی تبدیلی نہیں جنھیں کے آئی اوسی ایل نے تیارنہ کیاہو:اس کے نتیجے میں 26ستمبر ، 2014کو نوٹیفیکیشن کے ذریعہ کدرے مکھ آئرن اُورکمپنی لمیٹڈکے ذریعہ مینوفیکچرڈ خام لوہے کے پیلٹس کی برآمداتی پالیسی میں ترمیم کرکے اسے ‘کینالائز’سے ‘آزاد ’کردیاگیا۔مزید برآں نوٹیفیکیشن میں ایک پالیسی شرط کابھی اضافہ کیاگیا کہ کے آئی اوسی ایل کے ذریعہ مینوفیکچرڈ خام لوہے کے پیلٹس کی برآمدات ، بنگلورومیں کے او آئی سی لمیٹڈکے ذریعہ یا بنگلورومیں کے او آئی سی لمیٹڈکے ذریعہ منظورشدہ کمپنی کریگی ۔ البتہ خام لوہے ان پیلٹس کی برآمداتی پالیسی میں کوئی تبدیلی نہیں کی گئی ہے جنھیں کے آئی اوسی ایل کے ذریعہ تیارنہ کیاگیاہو۔
2011میں پلیٹس پربرآمداتی ڈیوٹی صفرکردی گئی :ایک اہم مصنوعات کے طورپرخام لوہے کے پیلٹ کی برآمدات کو فروغ دینے کے لئے اس وقت کے وزیرمالیات جناب پرنب مکھرجی نے 12-2011بجٹ اعلان کرتے ہوئے اپنی بجٹ تقریرکے دوران برآمداتی ڈیوٹی کو ‘ صفر’ کردیا تھا‘‘خام لوہا بھی ایک اہم نیز پیلٹ کی شکل میں برآمدکیاجاتاہے ۔ بہتری کے لئے قدرکے اضافے کی حوصلہ افزائی کرنے کے لئے خام لوہے کے پیلٹس کو برآمداتی ڈیوٹی سے پوری طرح مستثنی ٰ کیاجارہاہے ’’۔
2014سے پہلے جاری خام لوہے کی برآمدات :برآمداتی پالیسی کے مطابق وہ اشیاء جنھیں برآمداتی شیڈیول میں خاص طورپر شامل نہ کیاگیاہو ، وہ برآمدات کے لئے ‘‘ آزاد’’ ہوتی ہیں ۔ برآمداتی اعداد وشمار کے مطابق سن 12-2011میں برآمداتی ڈیوٹی میں تبدیلی سے قبل بھی خام لوہے کے پیلٹس چل رہے تھے ۔سن 2014کے نوٹیفیکیشن سے قبل 10برسوں میں خام لوہے کے پیلٹس کا برآمداتی اعدادوشمار ضمیمے میں دیاگیاہے اوریہ پبلک ڈومن میں دستیاب ہے ۔ البتہ 2014 نوٹیفیکیشن میں ہوئی تبدیلیوں کا لنکیج گمراہ کن ہے اوراسے اعدادوشمار کی حمایت حاصل نہیں ہے۔
قانونی پوزیشن ابھی تک زیرغور:قانونی امورکے محکمے کے نائب قانونی مشیر کی قانونی رائے کی ابھی تک محکمے کے سینیئرحکام نے توثیق نہیں کی ہےاورلہذااس معاملے میں اسے سرکاری قانونی نظریئے کے طورپر نہیں لیاجاسکتا۔
ضمیمہ :خام لوہے کے پیلٹس کے برآمداتی اعدادوشمار
|
|
نمبرشمار
|
|
سال
|
|
تعداد 
|
|
1.
|
|
2004-05
|
|
53,32,600
|
|
2.
|
|
2005-06
|
|
35,47,560
|
|
3.
|
|
2006-07
|
|
4,32,520
|
|
4.
|
|
2007-08
|
|
23,58,490
|
|
5.
|
|
2008-09
|
|
9,09,080
|
|
6.
|
|
2009-10
|
|
2,86,740
|
|
7.
|
|
2010-11
|
|
86,620
|
|
8.
|
|
2011-12
|
|
2,09,670
|
|
9.
|
|
2012-13
|
|
20
|
|
10.
|
|
2013-14
|
|
17,12,970
|
|
|
|
میزان
|
|
1,48,76,270
دیہی ترقیات کی وزارت
نیشنل لائولی ہڈ مشن کے تحت فلپ کارٹ کے ساتھ مفاہمت نامہ
نئی دہلی یکم دسمبر ،2021
لمیٹڈ سیلف ہیلپ گروپ پروڈیوسروں بشمول دستکاروں، بُنکروں اور کاریگروں کو فلپ کارٹ سمرتھ پروگرام کے ذریعے قومی بازاروں تک رسائی کی اجازت دینے کے لیے دیہی ترقی کی وزارت اور فلپ کارٹ انٹرنیٹ پرائیویٹ لمیٹڈ کے درمیان 2 نومبر 2021 کو ایک مفاہمت نامہ  پر دستخط کئے گئے۔
ایم او یو کی اہم خصوصیات درج ذیل ہیں:
ایس ایچ جی ممبران اور کلسٹرز کو آن بورڈنگ مصنوعات کے لیے تربیتی معاونت فراہم کی جائے گی۔
چھ ماہ کی مدت کے لیے پلیٹ فارم پر فروخت کے لیے تمام کمیشن چارجز کی چھوٹ۔
فی فروش زیادہ سے زیادہ 100 مصنوعات کے لیے کیٹلاگنگ سپورٹ۔
دیگر فوائد جیسے گودام اور اکاؤنٹ کے انتظام کے لیے تعاون وغیرہ۔
وزارت نے گورنمنٹ ای-مارکیٹ پلیس  کے تعاون سے ایس ایچ جی مصنوعات کی مارکیٹنگ کے لیے جی ای ایم میں اسٹور فرنٹ کے طور پر "سراس کلیکشن" تشکیل دیا ہے۔
آسام، بہار، چھتیس گڑھ، گجرات، ہماچل پردیش، جھارکھنڈ، کرناٹک، کیرالہ، مدھیہ پردیش، مہاراشٹرا، اڈیشہ، پنجاب، راجستھان، اتراکھنڈ، اتر پردیش اور مغربی بنگال کی ریاستوں ایس ایچ جی کو جی ای ایم پورٹل پر رجسٹر کرنے میں مدد کی ہے۔
جھارکھنڈ نے ایمیزون اور فلپ کارٹ پر رجسٹر کرنے کے لیے ایس ایچ جی کی حمایت کی ہے جبکہ کیرالہ اور مہاراشٹر نے ایس ایچ جی کو ایمیزون پر رجسٹر کرنے کے لیے تعاون کیا ہے۔
آسام، بہار، کیرالہ اور مدھیہ پردیش کی چار ریاستوں نے ایس ایچ جی کی مدد کے لیے ای کامرس پلیٹ فارم تیار کیے ہیں۔
تفصیلات ذیل میں فراہم کی جاتی ہیں:
|
|
نمبر شمار
|
|
ریاست
|
|
سائٹ کا نام
|
|
1
|
|
آسام
|
|
آسومی
|
|
2
|
|
بہار
|
|
جیویکا شاپ
|
|
3
|
|
کیرالہ
|
|
کدمبشری بازار
|
|
4
|
|
مدھیہ پردیش
|
|
مدھیہ پردیش آجیویکا مارٹ
یہ معلومات دیہی ترقی کی مرکزی وزیر مملکت محترمہ سادھوی نرنجن جیوتی نے کل لوک سبھا میں ایک تحریری جواب میں دی۔
<><><><><>
ش ح-ا م-ج
13570U.No. :
(Visitor Counter : 78